CELEX: 32021R2103
Language: fi
Date: 2021-08-19 00:00:00
Title: Komission delegoitu asetus (EU) 2021/2103, annettu 19 päivänä elokuuta 2021, verkkoportaalin toimintaa koskevista yksityiskohtaisista säännöistä Euroopan parlamentin ja neuvoston asetuksen (EU) 2019/818 49 artiklan 6 kohdan mukaisesti

1.12.2021   
               
               
                  FI
               
               
                  Euroopan unionin virallinen lehti
               
               
                  L 429/65
               
            
         KOMISSION DELEGOITU ASETUS (EU) 2021/2103,
         annettu 19 päivänä elokuuta 2021,
         verkkoportaalin toimintaa koskevista yksityiskohtaisista säännöistä Euroopan parlamentin ja neuvoston asetuksen (EU) 2019/818 49 artiklan 6 kohdan mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kehyksen vahvistamisesta EU:n tietojärjestelmien (poliisiyhteistyö ja oikeudellinen yhteistyö sekä turvapaikka- ja muuttoliikeasiat) yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta 20 päivänä toukokuuta 2019 annetun Euroopan parlamentin ja neuvoston asetuksen (EU) 2019/818 (1) ja erityisesti sen 49 artiklan 6 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2019/818 sekä Euroopan parlamentin ja neuvoston asetuksessa (EU) 2019/817 (2) vahvistetaan kehys, jolla varmistetaan rajoja, viisumipolitiikkaa, poliisiyhteistyötä ja oikeudellista yhteistyötä sekä turvapaikka- ja maahanmuuttoasioita koskevien EU:n tietojärjestelmien yhteentoimivuus.
                  
               
                     (2)
                  
                  
                     Kehys sisältää useita yhteentoimivuuden komponentteja, joihin liittyy lukuisien arkaluonteisten henkilötietojen käsittely. On tärkeää, että henkilöt, joiden tietoja käsitellään näiden komponenttien kautta, voivat tosiasiallisesti käyttää oikeuksiaan, kuten asetuksessa (EU) 2016/679 (3), direktiivissä (EU) 2016/680 (4) ja Euroopan parlamentin ja neuvoston asetuksessa (EU) 2018/1725 (5) edellytetään.
                  
               
                     (3)
                  
                  
                     Asetuksella (EU) 2019/818 perustetaan verkkoportaali, jolla helpotetaan tiedonsaantia, henkilötietoihin tutustumista, niiden oikaisemista, poistamista tai käsittelyn rajoittamista koskevan oikeuden käyttöä.
                  
               
                     (4)
                  
                  
                     Tämän verkkoportaalin olisi mahdollistettava se, että henkilöt, joiden tietoja käsitellään rinnakkaishenkilöllisyyksien tunnistimessa ja joille on ilmoitettu punaisen tai valkoisen linkin olemassaolosta, voivat hakea rinnakkaishenkilöllisyyksien manuaalisesta todentamisesta vastaavan jäsenvaltion toimivaltaisen viranomaisen tiedot.
                  
               
                     (5)
                  
                  
                     Portaalin käyttäjän ja rinnakkaishenkilöllisyyksien manuaalisesta todentamisesta vastaavan jäsenvaltion toimivaltaisen viranomaisen välisen viestinnän helpottamiseksi verkkoportaaliin olisi sisällytettävä tässä asetuksessa vahvistetuilla kielillä saatavilla oleva sähköpostilomake. Siinä olisi myös oltava mahdollisuus valita, millä kielellä tai kielillä vastaus annetaan.
                  
               
                     (6)
                  
                  
                     Verkkoportaalia koskevien vastuualueiden selventämiseksi asetuksessa olisi määritettävä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston, jäljempänä ’eu-LISA’, komission ja jäsenvaltioiden vastuualueet verkkoportaalin osalta.
                  
               
                     (7)
                  
                  
                     Verkkoportaalin turvallisen ja sujuvan toiminnan varmistamiseksi asetuksessa olisi vahvistettava verkkoportaalin tietoturvasäännöt. Lisäksi pääsy verkkoportaaliin olisi kirjattava lokiin väärinkäytösten estämiseksi.
                  
               
                     (8)
                  
                  
                     Koska asetuksella (EU) 2019/818 kehitetään Schengenin säännöstöä, Tanska on ilmoittanut Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 4 artiklan mukaisesti saattavansa asetuksen (EU) 2019/818 osaksi kansallista lainsäädäntöään. Sen vuoksi tämä asetus sitoo sitä.
                  
               
                     (9)
                  
                  
                     Asetuksella kehitetään niitä Schengenin säännöstön määräyksiä, joihin Irlanti ei osallistu (6). Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin.
                  
               
                     (10)
                  
                  
                     Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat neuvoston päätöksen 1999/437/EY (8) 1 artiklan A kohdassa tarkoitettuun alaan.
                  
               
                     (11)
                  
                  
                     Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (10) 3 artiklan kanssa, tarkoitettuun alaan.
                  
               
                     (12)
                  
                  
                     Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (11) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (12) 3 artiklan kanssa, tarkoitettuun alaan.
                  
               
                     (13)
                  
                  
                     Kyproksen, Bulgarian ja Romanian sekä Kroatian osalta tämä asetus on vuoden 2003 liittymisasiakirjan 3 artiklan 1 kohdassa, vuoden 2005 liittymisasiakirjan 4 artiklan 1 kohdassa ja vuoden 2011 liittymisasiakirjan 4 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös.
                  
               
                     (14)
                  
                  
                     Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausuntonsa 31 päivänä maaliskuuta 2021,
                  
               ON HYVÄKSYNYT TÄMÄN ASETUKSEN:
         
            1 artikla
            Verkkotunnus ja portaaliin pääsy
            
               1.   Verkkoportaalilla käytetään Euroopan unionin verkkotunnusta ’europa.eu’.
            
            
               2.   Verkkoportaalin kuvaus on asetettava saataville indeksointia varten tärkeimmissä julkisissa hakukoneissa.
            
            
               3.   Verkkoportaalin on jäsenvaltioiden virallisten kielten lisäksi oltava julkisesti saatavilla ainakin seuraavilla kielillä: venäjä, arabia, japani, kiina, albania, bosnia, makedonia, hindi ja turkki.
            
            
               4.   Verkkoportaalissa on oltava asetuksen (EU) 2019/818 47 ja 48 artiklassa tarkoitetut tiedot sekä hakutyökalu punaisen tai valkoisen linkin luomisesta rinnakkaishenkilöllisyyksien manuaalisen todentamisen jälkeen vastaavan jäsenvaltion toimivaltaisen viranomaisen yhteystietojen hakemista varten. Verkkoportaali voi sisältää myös muita tarvittavia tietoja, jotka helpottavat asetuksen (EU) 2019/818 47 ja 48 artiklassa tarkoitettujen oikeuksien käyttämistä.
            
            
               5.   Verkkoportaalin on oltava Euroopan komission Europa-verkko-oppaan sääntöjen, ohjeiden ja tietojen sekä saavutettavuutta koskevien ohjeiden mukainen.
            
            
               6.   Verkkoportaalin on estettävä viranomaisten yhteystietojen asettaminen hakukoneiden ja muiden automaattisten työkalujen saataville yhteystietojen keräämiseksi.
            
         
         
            2 artikla
            Sidosryhmät ja vastuualueet
            
               1.   eu-LISA kehittää verkkoportaalin ja huolehtii sen teknisestä hallinnoinnista asetuksen (EU) 2019/818 49 artiklan 5 kohdan mukaisesti, mukaan lukien verkkoportaalin isännöinti, toiminta ja ylläpito.
            
            
               2.   Komissio toimittaa eu-LISAlle 1 artiklan 4 kohdassa tarkoitetun verkkoportaalin sisällön sekä tarvittavat korjaukset tai päivitykset.
            
            
               3.   Jäsenvaltioiden on annettava oikea-aikaisesti niiden viranomaisten yhteystiedot, joilla on toimivalta tutkia kaikki asetuksen (EU) 2019/818 47 ja 48 artiklassa tarkoitetut eu-LISAlle esitetyt pyynnöt ja vastata niihin, jotta asetuksen (EU) 2019/818 49 artiklan 4 kohdassa tarkoitettu verkkoportaalin sisältö voidaan ladata ja päivittää säännöllisesti.
            
            
               4.   Jäsenvaltioiden on perustettava eu-LISAlle yksi yhteyspiste, joka vastaa tarkastelu- ja ylläpitotehtävistä.
            
            
               5.   eu-LISA tarkastelee annettuja yhteystietoja ja pyytää kaikkia jäsenvaltioita tarkistamaan saatavilla olevat tiedot mahdollisten muutosten tai lisäysten päivittämiseksi. Tällainen tarkastelu suoritetaan vähintään kerran vuodessa.
            
            
               6.   Verkkoportaalissa tapahtuvan tietojen käsittelyn osalta jäsenvaltioiden viranomaisten on oltava asetuksen (EU) 2016/679 4 artiklan 7 alakohdan tai direktiivin (EU) 2016/680 3 artiklan 8 alakohdan mukaisia rekisterinpitäjiä.
            
            
               7.   Verkkoportaalissa tapahtuvassa henkilötietojen käsittelyssä eu-LISA on asetuksen (EU) 2018/1725 3 artiklan 12 alakohdan a alakohdassa tarkoitettu tietojen käsittelijä.
            
         
         
            3 artikla
            Käyttöliittymä
            
               1.   Verkkoportaalissa on oltava hakutyökalu, jonka avulla käyttäjät voivat syöttää asetuksen (EU) 2019/818 34 artiklan d alakohdassa tarkoitetun rinnakkaishenkilöllisyyksien manuaalisesta todentamisesta vastaavan viranomaisen viitetiedot kyseisen viranomaisen yhteystietojen hakemiseksi.
            
            
               2.   Kun syöttötietojen oikeellisuus ja täydellisyys on tarkistettu, verkkoportaalin on haettava kyseisen viranomaisen yhteystiedot asetuksen (EU) 2019/818 49 artiklan 3 kohdan mukaisesti.
            
            
               3.   Verkkoportaalin on mahdollistettava se, että käyttäjä voi esittää tietopyynnön lähettämällä sähköpostia verkkolomakkeella, jotta voidaan helpottaa yhteydenpitoa rinnakkaishenkilöllisyyksien manuaalisesta todentamisesta vastaavan viranomaisen kanssa. Lomakkeessa on oltava kenttä asetuksen (EU) 2019/818 34 artiklan c alakohdassa tarkoitetulle tunnistenumerolle, jotta kyseinen viranomainen voi hakea asianmukaiset linkkitiedot ja vastaavat tietueet.
            
            
               4.   Sähköpostilomakkeen on sisällettävä vakiomuotoinen lisätietopyyntö, jonka on oltava saatavilla 1 artiklan 3 kohdassa tarkoitetuilla kielillä. Sähköpostilomakkeen malli on liitteessä. Sähköpostilomakkeessa on myös annettava vaihtoehto vastauskielestä tai -kielistä, joihin on kuuluttava vähintään kaksi kunkin jäsenvaltion valitsemaa kieltä. Käyttäjä voi valita sähköpostilomakkeen kielen.
            
            
               5.   Kun täytetty sähköposti on toimitettu verkkolomakkeella, käyttäjälle lähetetään automaattinen vahvistusviesti, joka sisältää pyynnön seurannasta vastaavan viranomaisen yhteystiedot ja jonka avulla henkilö voi käyttää asetuksen (EU) 2019/818 48 artiklan 1 kohdan mukaisia oikeuksiaan.
            
         
         
            4 artikla
            Sisällönhallinta
            
               1.   Verkkoportaalissa on varmistettava, että suurelle yleisölle suunnattuja tietoja sisältävät verkkosivut sekä hakutyökalu ja sivustosivut erotetaan toisistaan, jotta käyttäjä voi hakea rinnakkaishenkilöllisyyksien manuaalisesta todentamisesta vastaavan viranomaisen yhteystiedot.
            
            
               2.   Jotta eu-LISA voisi hallinnoida sisältöä, verkkoportaalissa on oltava hallinnointiliittymä, joka on suojattava. Tämän liittymän käyttö ja tehdyt muutokset on kirjattava lokiin 7 artiklan mukaisesti.
            
            
               3.   Hallinnointiliittymän on annettava eu-LISAlle oikeudet verkkoportaalin sisällön lisäämiseen, muuttamiseen tai poistamiseen. Tämä liittymä ei missään tapauksessa saa antaa eu-LISAlle pääsyä kolmansien maiden kansalaisia koskeviin tietoihin, jotka on tallennettu EU:n tietojärjestelmiin.
            
            
               4.   Sisällönhallintaratkaisussa on oltava vaiheistusjärjestelmä, jossa kaikki muutokset voidaan valmistella, niitä voidaan katsella ja ne voidaan siirtää verkkojärjestelmään tiettynä ajankohtana tapahtuvaa julkaisemista varten. Vaiheistukseen on kuuluttava myös työkalut sisällön hallinnan ja muutosten tulosten esikatselun helpottamiseksi.
            
         
         
            5 artikla
            Turvallisuusnäkökohdat
            
               1.   Verkkoportaali on suunniteltava ja toteutettava siten, että varmistetaan palvelujen luottamuksellisuus, eheys ja käytettävyys sekä toimien kiistattomuus soveltamalla vähintään seuraavia sovellusturvallisuusperiaatteita:
               
                           a)
                        
                        
                           syväsuojaus (monitasoiset turvallisuusmekanismit);
                        
                     
                           b)
                        
                        
                           positiivinen tietoturvamalli (määritellään, mikä on sallittua, ja kaikki muu torjutaan);
                        
                     
                           c)
                        
                        
                           turvallisuus vikatilanteissa (virheiden turvallinen käsittely);
                        
                     
                           d)
                        
                        
                           pienimmän valtuuden periaate;
                        
                     
                           e)
                        
                        
                           tietoturvan yksinkertaisuus (vältetään monimutkaisia arkkitehtuureja, kun yksinkertaisempi lähestymistapa olisi nopeampi ja yksinkertaisempi);
                        
                     
                           f)
                        
                        
                           tunkeutumisen havaitseminen ja estäminen (kaikkien turvallisuuden kannalta merkityksellisten tietojen kirjaaminen ja hallinta) soveltamalla ennakoivaa valvontaa verkkoportaalin tietojen ja jäsenvaltioiden yhteystietojen suojaamiseen kyberhyökkäyksiltä ja tietovuodoilta;
                        
                     
                           g)
                        
                        
                           ei luottamusta infrastruktuuriin (sovelluksen on todennettava ja hyväksyttävä kaikki ympäröivistä järjestelmistä peräisin olevat toimet);
                        
                     
                           h)
                        
                        
                           ei luottamusta palveluihin (mihinkään ulkoisiin järjestelmiin ei luoteta);
                        
                     
                           i)
                        
                        
                           turvalliset oletusasetukset (ohjelmisto- ja käyttöjärjestelmäympäristöt toteutetaan parhaiden käytäntöjen ja alan standardien mukaisesti).
                        
                     
            
               2.   Verkkoportaali on suunniteltava ja otettava käyttöön myös kirjattujen lokitietojen saatavuuden ja eheyden varmistamiseksi.
            
            
               3.   Turvallisuus- ja tietosuojasyistä verkkoportaalin on sisällettävä ilmoitus, jossa käyttäjille tiedotetaan verkkoportaalin käyttöä koskevista säännöistä ja virheellisten tietojen antamisen seurauksista. Ilmoituksessa on oltava verkkoportaalin käyttöä koskevien sääntöjen hyväksymislomake, joka käyttäjän on toimitettava ennen kuin hän saa käyttää verkkoportaalia.
               Verkkoportaalin teknisen ja organisatorisen toteutuksen on oltava asetuksen (EU) 2019/818 42 artiklan 3 kohdassa tarkoitetun turvallisuussuunnitelman, toiminnan jatkuvuussuunnitelman ja palautumissuunnitelman mukaista.
            
         
         
            6 artikla
            Tietosuoja ja rekisteröidyn oikeudet
            
               1.   Verkkoportaalin on oltava asetuksen (EU) 2016/679, asetuksen (EU) 2018/1725 ja direktiivin (EU) 2016/680 tietosuojasääntöjen mukainen.
            
            
               2.   Verkkoportaalissa on oltava tietosuojaseloste. Sen olisi oltava saatavilla asiaa koskevan linkin kautta. Selosteen on oltava saatavilla myös verkkoportaalin kaikilta sivuilta. Se on laadittava selkeäksi ja kattavaksi.
            
         
         
            7 artikla
            Lokit
            
               1.   Rajoittamatta asetuksen (EU) 2019/818 48 artiklan 10 kohdassa tarkoitettujen kirjallisten tietojen soveltamista kaikki pääsy verkkoportaaliin on kirjattava lokitiedostoon, joka sisältää seuraavat tiedot:
               
                           a)
                        
                        
                           pyynnön esittäjän käyttämän järjestelmän IP-osoite;
                        
                     
                           b)
                        
                        
                           pyynnön esittämispäivä ja -aika;
                        
                     
                           c)
                        
                        
                           tekniset tiedot pyyntöön käytetystä ympäristöstä, kuten laitetyyppi, käyttöjärjestelmän versio sekä selaimen malli ja versio.
                        
                     
            
               2.   Lokitietoja saa käyttää ainoastaan tilastollisiin tarkoituksiin ja verkkoportaalin käytön seurantaan väärinkäytösten estämiseksi.
            
            
               3.   Jos kyseessä on verkkoportaalin hallinnointiliittymän käyttö, lokiin on kirjattava 1 kohdassa tarkoitettujen tietojen lisäksi seuraavat tiedot:
               
                           a)
                        
                        
                           hallinnointiliittymää käyttävän käyttäjän tunnistetiedot;
                        
                     
                           b)
                        
                        
                           verkkoportaalissa suoritetut toimet (lisäys, muutos tai sisällön poisto).
                        
                     
            
               4.   Verkkoportaalin käytön aikana voidaan kirjata anonyymejä teknisiä lisätietoja sen käytön ja suorituskyvyn optimoimiseksi, kunhan ne eivät sisällä henkilötietoja.
            
            
               5.   Edellä olevan 1 ja 3 kohdan mukaisesti lokiin kirjatut tiedot säilytetään enintään kahden vuoden ajan.
            
            
               6.   eu-LISA säilyttää lokitiedot kaikista verkkoportaalissa suoritetuista tietojenkäsittelytoimista.
            
            
               7.   eu-LISA, jäsenvaltioiden viranomaiset ja unionin virastot määrittelevät luettelon henkilöstöstä, jolla on asianmukainen valtuutus päästä verkkoportaalin tietojenkäsittelytapahtumien lokitietoihin.
            
         
         
            8 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Brysselissä 19 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 135, 22.5.2019, s. 85.
         
            (2)  Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta ulkorajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).
         
            (3)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
         
            (4)  Euroopan parlamentin ja neuvoston direktiivi (EU) 2016/680, annettu 27 päivänä huhtikuuta 2016, luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta (EUVL L 119, 4.5.2016, s. 89).
         
            (5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (6)  Tämä asetus ei kuulu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (EYVL L 64, 7.3.2002, s. 20) säädettyjen toimenpiteiden soveltamisalaan.
         
            (7)  EYVL L 176, 10.7.1999, s. 36.
         
            (8)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (9)  EUVL L 53, 27.2.2008, s. 52.
         
            (10)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (11)  EUVL L 160, 18.6.2011, s. 21.
         
            (12)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
      
      
         
            LIITE
            
               Tietopyynnön sähköpostilomakemalli
            
            Sähköpostilomakemalli on seuraavanlainen:
            
                         
                     
                     
                        VASTAANOTTAJA: <rinnakkaishenkilöllisyyksien manuaalisesta todentamisesta vastaava ja portaalista haettu viranomainen>
                     
                  
                         
                     
                     
                        LÄHETTÄJÄ: <käyttäjän sähköpostiosoite>
                     
                  
                         
                     
                     
                        ASIA: Rinnakkaishenkilöllisyyksien tunnistimeen [punainen linkki / valkoinen linkki] liittyvä tietopyyntö: <tunnistenumero>
                     
                  Tekstin runko:
            Arvoisa vastaanottaja
            Saamallani lomakkeella ilmoitettiin kirjallisesti, että minua koskevissa henkilötiedoissa saattaa olla eroavuuksia.
            Nämä mahdolliset eroavuudet henkilötiedoissani ovat johtaneet asiakirja-aineiston luomiseen viitteellä <tunnistenumero>.
            Pyydän toimittamaan kaikki lisätiedot tästä tapauksesta viimeistään <päivämäärä lasketaan portaalissa> <kieli (1)> kielellä tähän sähköpostiosoitteeseen.
            
               (1)  Pudotusvalikko, jossa on kielivaihtoehtoja, joista kukin jäsenvaltio päättää.